**KUTSESTANDARD**

**Aednik, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Aednik, tase 4 | 4 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Aedniku põhilised tööülesanded on töö planeerimine, külvi- ja istutuspinna ettevalmistamine ning külvamine ja istutamine, aiakultuuride hooldamine, saagi või toodangu koristamine, säilitamine ja müügiks ettevalmistamine avamaal ja katmikalal nii tava- kui mahetootmises. Ta tegutseb kõikides aianduse valdkondades – köögiviljanduses, puuviljanduses, puukoolis, lillekasvatuses, iluaianduses jm. Ta korraldab töid plaanipäraselt, säästlikult ja tulemuslikult.  Aednik töötab iseseisvalt, ta juhendab töötajate tavatööd ja vastutab oma pädevuse piires nende arendamise eest. Ta korraldab oma tegevust ja kohandab oma käitumist vastavalt olukorrale. Aednik peab tähtsaks eetilisi tõekspidamisi ja väärtusi, järgides head aiandustava ning keskkonna- ja töötervishoiu- ning tööohutusnõudeid.  Aednik on paindliku tööajaga, ta võib töögraafiku alusel töötada ka nädalavahetustel ja riiklikel pühadel. Tema töö toimub nii väli- kui sisetingimustes. Aedniku töö terviseriskid tulenevad raskuste tõstmisest, mürast, mehhanismidega töötamisest, kõrgustes töötamisest, ilmastikuolude ja temperatuuride vaheldumisest, niiskusest ning kokkupuutest erinevate allergeenidega (nt taimed, kemikaalid, tolm).  Aedniku põhilised töövahendid on aiandustarvikud, masinad ja seadmed, mõõteriistad, sidevahendid ja muud abivahendid.  Aianduse kutsealal on neli kutset:  Abiaednik, tase 2 on lihttöötaja, kes teeb lihttöid otsesel juhendamisel.  Nooremaednik, tase 3 on oskustöötaja, kes täidab juhendamisel põhilisi tööülesandeid kõikides aianduse valdkondades.  Aednik, tase 4 on aiandusspetsialist, kes juhendab töötajate tavatööd ja vastutab oma pädevuse piires teiste töötajate arendamise eest. Ta korraldab ja analüüsib oma tegevust ning kohandab oma käitumist vastavalt olukorrale.  Meisteraednik, tase 5 on laiaulatuslike teadmistega aiandusspetsialist, kes täidab mitmekülgseid tööülesandeid (sh ka ettearvamatutes olukordades) oma spetsialiseerumise valdkonnas. Ta juhib meeskonda ning hindab ja analüüsib töökvaliteeti. |
| Kommentaarid: |
| **A.2 Tööosad** |
| A.2.1 Külvi- ja istutuspinna ettevalmistamine ning külvamine ja istutamine  A.2.2 Aiakultuuride hooldamine  A.2.3 Saagi või toodangu koristamine, säilitamine ja müügiks ettevalmistamine  A.2.4 Taimmaterjali paljundamine ja istikute kasvatamine  A.2.5Tööde ja vahendite planeerimine  A.2.6 Juhendamine |
| **Valitavad tööosad** |
| A.2.7 Katmikala tehnoloogia  A.2.8 Muru rajamine ja hooldamine  A.2.9 Istutusalade planeerimine, rajamine ja hooldamine  A.2.10 Kalmistu haljastuse rajamine ja hooldamine  A.2.11 Sisehaljastuse rajamine ja hooldamine  A.2.12 Lilleseadete ja kompositsioonide valmistamine  A.2.13 Aiakaupade müümine |
| **A.3 Kutsealane ettevalmistus** |
| 4. taseme aednikena töötavad tavaliselt inimesed, kes on läbinud kutseõppe või täiendusõppe või omandanud oskused praktilise töö käigus. |
| Kommentaarid: |
| **A.4 Enamlevinud ametinimetused** |
| Aednik. |
| Kommentaarid: |
| **A.5 Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. |
| **A.6 Tulevikuoskused** |
| Aednike töös muutuvad järjest olulisemaks keskkonnalased teadmised, samuti teadmised rohepöördest ja kliimamuutustest.  Kasvab vajadus oskuse järele andmeid töödelda ning neid kasutada. Olulised on ettevõtlusoskused, sh enesereklaami- ja turundusoskus. Vajalikud on teadmised suurte linnapuude istutamisest, teadmised metsataimekasvatusest, taimekasvatuse tehnoloogiatest, taimekaitsest ja väetistest ning teadmised ja oskused hangetel osalemiseks.  Kuna valdkonnas on palju iseendale tööandjaid ja projektipõhist tööd, siis oluline on enese- ja ajaplaneerimisoskus ning erialase inglise keele oskus (nt erialase IKT kasutamisel). |
| Kommentaarid: |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Aedniku kutse moodustub üldoskustest, kohustuslikest ja valitavatest kompetentsidest. Kutse taotlemisel on nõutud üldoskuste B.2, kohustuslike kompetentside B.3.1-B.3.6 ja vähemalt ühe valitava kompetentsi valikust B.3.7-B.3.13 tõendamine. |

|  |
| --- |
| **B.2 Aednik, tase 4****üldoskused** |
| Tegevusnäitajad:   1. teab ja tunneb taimede anatoomiat, füsioloogiat ja süstemaatikat, enamlevinud umbrohtude, haiguste ja kahjurite liigitusi, taimekaitse aluseid nii tava- kui mahetootmises; 2. järgib head aiandustava ja aedniku kutse-eetikat; 3. järgib töötervishoiu- ja tööohutusnõudeid ning jälgib nende täitmist oma vastutusalas; 4. järgib keskkonnaohutusnõudeid, sh jäätmekäitlusnõudeid (komposteerib taimejäätmed orgaanilise aineringe tagamiseks, arvestades komposti kasutamise eesmärke); 5. teab taimede eesti- ja ladinakeelseid nimetusi liigi tasandil (vt lisa 1 „Taimmaterjali nimekiri“); 6. järgib aiakultuuride agrotehnoloogiat; 7. lähtub oma tegevuses ettevõtte eesmärkidest ja huvidest; järgib kehtivaid õigusakte; 8. annab ratsionaalseid hinnanguid, võtab vastu asjakohaseid otsuseid ja vastutab nende täitmise eest; analüüsib tagasisidet oma tööosa piires; 9. suhtleb klientide, kolleegide ja järelevalveasutustega; on avatud koostööle, osaleb meeskonnatöös, jagab teistega vajalikku informatsiooni, tegutseb parima tulemuse nimel; 10. hoiab end kursis valdkonna arengutega; on avatud uute töövõtete ja meetodite omandamisele; 11. juhendab ja juhib kaastöötajaid; 12. jälgib ja hoiab töökvaliteeti ning töötab efektiivselt; 13. kasutab infotehnoloogilisi vahendeid iseseisva kasutaja tasemel, v.a osaoskused "Ohutus" ja "Probleemilahendus", mida kasutab algtasemel (vt lisa 2). |
| Kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |  |
| --- | --- | --- |
| **B.3.1 Külvi- ja istutuspinna ettevalmistamine ning külvamine ja istutamine** | **EKR tase 4** | |
| Tegevusnäitajad:   1. valmistab töökoha ja aiakultuuride kasvukoha ette, lähtudes planeeritavast tegevusest ja tootmisplaanist; 2. hindab paljundus- ja istutusmaterjali, sh ajatatavate aiakultuuride kvaliteeti visuaalselt ja klassifitseerib selle vastavalt nõuetele; 3. seadistab külvi- ja istutusnormi masinal vastavalt plaanile; külvab seemned ja istutab aiakultuure käsitsi või masinaga vastavalt külvinormile ja istutusskeemile; kontrollib istutamise kvaliteeti, lähtudes aiakultuuri eripärast; 4. istutab puud/põõsad, arvestades projekti või töökirjeldust; 5. kastab, arvestades aiakultuuride kasvunõudeid ja kastmissüsteemide eripära; 6. väetab aiakultuure käsitsi, käsimehhanismide, väetisedosaatori või väetisekülvikuga vastavalt väetamisplaanile ja väetamise põhimõtetele nii tava- kui mahetootmises; 7. multšib nii käsitsi kui mehhanismidega; 8. toestab aiakultuure, arvestades nende eripära; planeerib ja juhendab toestussüsteemi rajamist. | | |
| Kommentaarid: | | |
| **B.3.2 Aiakultuuride hooldamine** | | **EKR tase 4** |
| Tegevusnäitajad:   1. määrab aiakultuuride hooldustööde vajaduse, lähtudes aiakultuuride, sh ajatusmaterjali liigitusest, omadustest ja hooldusnõuetest; 2. määrab aiakultuuride kastmisnormid, kastab käsitsi või kastmissüsteemidega, seadistab ja vajadusel reguleerib kastmisseadmeid, sh automatiseeritud kastmissüsteeme, järgides kasutusjuhendit; 3. seab aiakultuuride väetamisnormid, väetab käsitsi, väetisedosaatori või väetisekülvikuga vastavalt väetamisplaanile ja väetamise põhimõtetele nii tava- kui mahetootmises; seadistab ja vajadusel reguleerib väetamismehhanisme (sh automatiseeritud väetussüsteemid), järgides kasutusjuhendit; 4. teeb taimekaitsetöid ja oskab kasutada taimekaitsevahendeid, mille kasutamiseks on vaja taimekaitsetunnistust; peab taimekaitsevahendite kasutamise arvestust; 5. korraldab umbrohutõrje, arvestades aiakultuuride eripära ja töömahtu; valib sobivad tõrje- ja töövahendid ning metoodika nii tava- kui mahetootmises; 6. kujundab ja lõikab taimi, sh viljapuud ja marjapõõsad lähtudes iseärasustest, vajadustest või hoolduskavast; 7. kaitseb taimi ebasoodsate loodus- ja tehiskeskkonna mõjude eest, kasutades vastavaid abivahendeid. | | |
| Kommentaarid: | | |
| **B.3.3 Saagi või toodangu koristamine, säilitamine ja müügiks ettevalmistamine** | | **EKR tase 4** |
| Tegevusnäitajad:   1. hindab saagi või toodangu küpsusastet ja kvaliteeti vastavalt kvaliteedinõuetele ning määrab kvaliteediklassid; 2. teeb valikulist või laussaagikoristust ja komplekteerib toodangu, lähtudes kvaliteedinõuetest; 3. planeerib ja korraldab ladustamist; ladustab toodangu, kasutades vajalikku tehnikat, ning arvestades hoidlate liike ja säilitamistingimusi; 4. sorteerib saagi või toodangu lähtuvalt kvaliteedinõuetest ja -klassidest; pakendab ja märgistab saagi või toodangu vastavalt nõuetele; määrab ja juhib hoiutingimusi vastavalt aiakultuurile. | | |
| Kommentaarid: | | |
| **B.3.4 Taimmaterjali paljundamine ja istikute kasvatamine** | | **EKR tase 4** |
| Tegevusnäitajad:   1. planeerib taimede paljundamise ja istikute kasvatamise, lähtudes aiakultuuri ja tootmise eripärast; 2. lähtudes aiakultuuri eripärast paljundab generatiivselt (valib emataimed ja seemned, külvab, pikeerib jm), arvestades paljundusaegu, -tingimusi ja -viise; 3. lähtudes aiakultuuri eripärast paljundab vegetatiivselt (poogib, paljundab pistikute, juurevõsude, võrsikute jm abil), arvestades paljundusaegu, -tingimusi ja -viise; 4. kasvatab istikuid, lähtudes taimeliigi kasvutingimuste nõuetest; 5. hindab toodangu kvaliteeti ja sorteerib vastavalt kvaliteediklassidele; 6. pakendab ja märgistab toodangu, arvestades taimmaterjali eripära. | | |
| Kommentaarid: | | |
| **B.3.5 Tööde ja vahendite planeerimine** | | **EKR tase 4** |
| Tegevusnäitajad:   1. võtab vajalikud proovid (mullast, veest, kasvusubstraadist, taimmaterjalist jm) analüüsiks lähtudes proovivõtmise tehnoloogiast; 2. planeerib ja valib aiakultuurid, lähtudes kasvukohast, -substraadist ja mullastiku sobivusest; 3. koostab külvikorra ja tootmis-, tööplaani ning arvestab mahud; 4. arvestab materjalide (mullad, taimmaterjal, sh ajatatavad aiakultuurid, seemned, potid, väetised, aiatarvikud jne) mahud ja planeerib tootmis- ja hooldusmahud; 5. planeerib väetamis- ja taimekaitsetööd vastavalt aiakultuurile; 6. vastavalt juhistele hangib materjalid lähtudes arvestatud mahtudest ja tarvikute omadustest, jälgides hinna ja kvaliteedi suhet; 7. planeerib tööjõuvajaduse ja tööde mahu, lähtudes planeeritud mahust. | | |
| Kommentaarid: | | |
| **B.3.6 Juhendamine** | | **EKR tase 4** |
| Tegevusnäitajad:   1. juhendab ja nõustab kolleege, pakub tuge tekkinud probleemide lahendamisel; 2. aitab tõsta juhendatava töö kvaliteeti, õpetades ratsionaalseid töövõtteid, andes soovitusi tööga paremaks toimetulekuks; 3. korraldab juhendamise, sh koostab tegevuskava, lähtudes töö eesmärgist, juhendatava võimetest ja olemasolevatest oskustest; 4. annab juhendatavale selgesõnaliselt ja õigeaegselt tagasisidet tema tegevuse kohta, märkab edusamme ja tunnustab. | | |
| Kommentaarid: | | |

**VALITAVAD KOMPETENTSID**

|  |  |
| --- | --- |
| **B.3.7 Katmikala tehnoloogia** | **EKR tase 4** |
| Tegevusnäitajad:   1. planeerib ja valib vastavalt kasvatavatele kultuuridele arvestades kasvatuse agrotehnikat katmikala tüübi (kergtunnel, külm, aastaringselt kasutatav katmikala jne), kasvatustehnoloogia (pinnases, konteiner, vertikaal, hüdropoonika jne) ja tehnilised lahendused (kliima, valgustus, varjutus, küte, kastmissüsteem, väetamine jne); 2. planeerib ja valib katmikala seadmed (istutus-, potitus-, külvi-, markeerimisseadmed, toestussüsteemid jne); 3. valib katmikala taimekaitseseadmed ja -lahendused (keemiline, bioloogiline jne); 4. kasutab IT süsteeme katmikala juhtimiseks ning andmete kogumiseks. | |
| Kommentaarid: | |
| **B.3.8 Muru rajamine ja hooldamine** | **EKR tase 4** |
| Tegevusnäitajad:   1. valib muru, arvestades projekti; 2. valib muruseemne liigi ja sordi vastavalt murutüübile ja kasvukohale; 3. märgib maha murupinna, lähtudes projektist (töökirjeldusest); 4. valmistab ette pinnase, arvestades olemasoleva pinnase eripära; vajadusel teeb keemilist umbrohutõrjet, kasutades tehnilisi vahendeid; 5. külvab käsitsi või külvikuga muruseemned ja väetise ning tihendab pinnase, arvestades külvinormidega; 6. paigaldab siirdemuru, arvestades maapinna eripära ja ilmastikutingimusi; 7. hooldab ja kastab muru rajamisjärgselt; 8. hindab regulaarselt hooldustööde vajadust ja teeb hooldustöid (multšimine, õhustamine, samblatõrje, parandus- ja täienduskülv, väetamine, niitmine, kastmine jm). | |
| Kommentaarid: | |
| **B.3.9 Istutusalade rajamine ja hooldamine** | **EKR tase 4** |
| Tegevusnäitajad:   1. märgib istutusalad ja nende kõrgused ning taimede asukohad, kasutades vastavaid mõõteriistu ja lähtudes projektist või töökirjeldusest; 2. valmistab ette kasvualuse, arvestades projekti, pinnast ja planeeritud taimede kasvunõudeid ning teeb vajadusel umbrohutõrjet; 3. paigaldab istutusala servad, lähtudes objekti vertikaalplaneerimisest; paigaldab geotekstiilid, multšid või teised servamaterjalid lähtudes projektist või töökirjeldusest ning objekti eripärast; 4. külvab seemned istutusalale; istutab, kastab, toestab ja lõikab tagasi taimed (sh sibullilled, suvelilled, püsililled, roosid, veetaimed jm), lähtudes projektist või töökirjeldusest, arvestades istiku tüüpi, suurust, taime liiki, kasvunõudeid, ilmastiku- ja mullatingimusi; 5. istutab puud/põõsad, sh suured arvestades projekti või töökirjeldust; rakendab puude – ja põõsaste istutuse tehnoloogiaid arvestades projekti, juhendeid või õigusakte; 6. pügab või noorendab hekke, kasutades selleks ettenähtud hekilõikureid ja -kääre; 7. hooldab regulaarselt (toestab, lõikab, kastab, multšib, kobestab, rohib, valmistab talveks ette) taimi ja istutusalasid, arvestades taimede hooldusnõudeid; 8. teeb taimekaitsetöid, kasutades taimekaitsevahendeid vastavalt nõuetele; 9. väetab vastavalt väetusskeemile, arvestades väetusnorme; 10. teeb puude ja põõsaste hooldus-, kujundus- ja noorenduslõikust, lähtudes hooldus- ja kujunduslõikuse eesmärgist; teavitab arboristi kaasamise vajadusest. | |
| Kommentaarid: | |
| **B.3.10 Kalmistu haljastuse rajamine ja hooldamine EKR tase 4** | |
| Tegevusnäitajad:   1. tajub ja väärtustab kultuuripärandit, mõistab kalmistute kujundamise, rajamise ja hooldamise põhimõtteid; 2. planeerib ja kujundab eskiisplaani, arvestades kompositsiooni ja värvusõpetuse põhialuseid, kultuurilisi eripärasid, taimede kasvu- ja hooldustingimusi; 3. valib materjalid ja kujunduselemendid, rajab haljastuse lähtudes plaanist; 4. koostab hoolduskava ja hooldab regulaarselt haljastust, lähtudes taimede kasvunõuetest, aastaajast ja materjalide eripärast. | |
| Kommentaarid: | |
| **B.3.11 Sisehaljastuse rajamine ja hooldamine** | **EKR tase 4** |
| Tegevusnäitajad:   1. analüüsib olukorda sisehaljastusobjektil, arvestades objekti eripära ja eesmärki (ärihooned, kultuuri- ja haridusasutused jm); 2. koostab projekti, töökirjelduse ja eelarve, arvestades sisehaljastuse rajamise ja hooldamise töömahtu ning materjale; 3. rajab sisehaljastuse, lähtudes projektist, töökirjeldusest ja objekti eripärast (ärihooned, kultuuri- ja haridusasutused jm); 4. koostab hoolduskava ja hooldab haljastust, lähtudes taimede kasvunõuetest ja materjalide eripärast; 5. teeb taimekaitsetöid, kasutades taimekaitsevahendeid vastavalt nõuetele; peab taimekaitsevahendite arvestust. | |
| Kommentaarid: | |
| **B.3.12 Lilleseadete ja kompositsioonide valmistamine** | **EKR tase 4** |
| Tegevusnäitajad:   1. püstitab tööeesmärgi enda või kliendi vajadustest lähtuvalt ning valib eesmärgipärased töövõtted, materjalid ja tehnika, arvestades konkreetse töö nõudeid (mahtu, raskusastet, kestvust jm tingimusi); valib ideele ja kompositsioonireeglitele vastava lilleseade või kompositsiooni lahenduse; 2. teeb erinevaid lilleseadeid, sh ruumi-, pulma-, leinaseaded kasutades asjakohast tehnikat, töövahendeid ja -materjale; 3. arvestab töö hinna, lähtudes töö mahust, materjalist, keerukusest jm tingimustest; 4. pakib lilleseaded, arvestades töö eripära ja ilmastikutingimusi; 5. organiseerib vajadusel lilleseadete transpordi, lähtudes tellimusest. | |
| Kommentaarid: | |
| **B.3.13 Aiakaupade müümine** | **EKR tase 4** |
| Tegevusnäitajad:   1. kujundab müügikoha sisustuse ja väljapaneku, tehes vajadusel koostööd spetsialistidega ja arvestades müügikoha eripära; 2. valmistab kauba müügiks ette ning paigutab müügisaali, arvestades müügikoha ja e-poe eripära; 3. koostab ja käsitleb kauba saatedokumente ja kaubaaruannet; kontrollib kaupade laoseisu vastavalt vajadustele; 4. selgitab välja kliendi vajadused, esitades suunavaid küsimusi ning arvestades kliendi võimalusi ja soove; nõustab klienti ja tutvustab kaupa, pakkudes erinevaid lahendusi nii kohapeal kui virtuaalselt; 5. vormistab tellimuse ning korraldab selle täitmise, arvestades tellimuse eripära; 6. müüb kaubad ja pakub kliendile lisaostu võimalust, vajadusel koostab arve; 7. pakib kauba, arvestades ilmastikutingimusi, transpordivahendit ja e-poe tarne eripära; 8. lahendab kliendi probleeme ja kaebusi nii kohapeal kui virtuaalselt oma pädevuse piires, vajadusel suunab kliendi teise valdkonna spetsialisti poole. | |
| Kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris |  |
| 1. Kutsestandardi koostajad: | Tea Juhani, Juhani Puukool  Ain Järve, Kadrioru park  Kristiina Laurson, LilledEst OÜ  Raimond Strastin, Eesti Aiandusliit  Katrin Uurman, Räpina Aianduskool  Margus Vahtramäe, Kanepi aiand |
| 1. Kutsestandardi kinnitaja | Toiduainetööstuse ja Põllumajanduse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number | 10 |
| 1. Viide Ametite Klassifikaatorile (ISCO 08) | 6113 Aednikud, puukooli töötajad ja istikukasvatajad |
| 1. Viide Euroopa kvalifikatsiooniraamistikule (EQF) | 4 |
| **C.2 Kutsenimetus võõrkeeles** | |
| Inglise keeles Gardener, level 4 | |
| Soome keeles Puutarhuri | |
| Vene keeles Садовод | |
| **C.3 Lisad** | |
| Lisa 1 Taimmaterjali nimekiri  Lisa 2 [Digipädevuste enesehindamise skaala](https://www.kutsekoda.ee/wp-content/uploads/2019/04/Digipädevuste-enesehindamise-skaala.pdf) | |
| Kommentaarid: | |